Центар за превенцију и контролу болести

Недеља имунизације у Европи са слоганом **„Дуг живот за све”**  обележиће се

од 24.4–30.4.2022. године

**Ове године обележава се седамнаеста по реду недеља имунизације у Европском региону СЗО, под слоганом „Дуг живот за све”** са циљем да се свима у свакој земљи омогући подједнака доступност вакцина, што би корелирало са дугим и здравим животом.

Центар за превенцију и контролу болести ЗЈЗ Панчево, заједно са Координаторима имунизације и сарадницима мреже осам Домова здравља, две опште болнице, три специјалне болнице као и током свих ових година реализоваће тимску активност – ревизијом вакциналних картона, пружањем стручнометодолошке помоћи свим учесницима у извођењу имунизације и изграђеним порукама о имунизацији ка медијима, здравственим радницима, доносиоцима одлука и општој популацији, доприносећи усвајању знања и изградњи позитивних ставова ка имунизацији. Oдржавање континуитета у спровођењу националних програма имунизације има приоритет који ни на који начин не сме бити угрожен. Имунизација је једна од најуспешнијих јавноздравствених иницијатива. Имунизацијом се превенирају болести, компликације и смртни исходи од вакцинама превентабилних болести међу којима су дечија парализа, дифтерија, тетанус, велики кашаљ, хепатитис Б, морбили, заушци, рубела, неке врсте запаљења плућа, проливи изазвани ротавирусом и рак грлића материце. Имунизација је допринела искорењивању великих богиња и доприноси искорењивању дечије парализе.

Обухват имунизације на територији Јужнобанатског округа је испод 95% у свим вакцинама, осим вакцинације ТБЦ вакцином (98,49%) ДТ вакцине у 7. години 98,68% , ИПВ вакцине у 7. години 96,90% и ММР вакцине у 7. години 97,86%. Као разлог неимунизовања обвезника у свим вакцинама до достигнутих >95% јесте због акутног фебрилног стања или акутне болести (1590) као и одбијања родитеља да се деца вакцинишу (18 обвезник) и то само ДЗ Вршац. Разлог се може наћи у пандемији Ковида -19; због болести родитеља или деце од ковид инфекције, затим у недостатку педијатра зато што их нема (није спровођена политика запошљавања доктора специјалисте педијатрије по плану ради замене одлазећих у пензију, напуштања педијатра из државног сектора и прелазак у приватни), а уз то дошло је и до оболевања медицинских сестара и доктора педијатара од ковид инфекције. Када посматрамо разлог неимунизовања у 2021. години је износио 1608, 50% мање него претходне године (3504); од којих је 1% немедицински разлози- одбијање вакцине (18) а 99% су из медицинских разлога (1590).

Анализирајући **вакцинама превентабилне болести** у Јужнобанатском округу **Дифтерија** је елиминисана, задњи случај обољења од **Тетануса** новорођенчади забележен је 1974. године и није регистрован ни један случај Тетануса.

Познато је да је Јужнобанатски округ тетаногено подручје, а због развијености пољопривреде долази до великог броја повреда. У току 2021. године је било 6372 повреда за 14% повређених мање него 2020. године (7374), од тога је 5535 особа примило хумани имуноглобулин, дато је 12831 дозе вакцине против тетануса што је за 6% доза мање него 2020 (13664) а код 1416 лица је апликовано три дозе вакцине и ХТИГ.

**Велики кашаљ** који је све до 2015. године био сведен на појединачна јављања, у 2015. години имали смо 13 пријављених оболелих, у 2016. пет, у 2017 два, 2018 (13); а у 2021. години је био 1 што је за три пута мање него 2020. године (3) и петоструко мање од петогодишњгпросека посматрања (5,40). За разлику од 2020. године када је од троје оболелих, један вакцинисан; и имали смо један смртни исход (дете старо 15 дана) у 2021 години јесте био вакцинисан али не и ревакцинисан и није преминуо (дете старо 3 година).

Захваљујући високом обухвату деце, вакцином против **дечје парализе** од 1962.године није регистрован ниједан случај овог обољења. Од априла 1998.године врши се активни надзор над акутним флакцидним парализама (АФП) и Полиомијелитисом. И током 2021. године учествујемо у националним програмима: одржавање статуса земље без полиомијелитиса који спроводимо кроз надзор над акутном флакцидном парализом (АФП) према методологији СЗО на територији Јужнобанатског округа, као и у елиминацији тетануса новорођенчади, аутохтоних малих богиња, као и превенцији конгениталног рубела синдрома, према методологији СЗО. У 2011. години, 2012., 2013., 2015., 2017., 2018, 2019. и 2020. години нисмо имали ни једну сумњу на АФП, у 2014., 2016., и 2021. године имали смо по једну пријављену сумњу на АФП, све су стављене под активни надзор и биле су одбачене.

У Јужнобанатском округу 2021. години обухват вакцином против дечије парализе био је: ДТаП-ИПВХиБ вакцинација 93,35%, ревакцинација у 2. години 88,59% у 7. години ИПВ уместо бОПВ кренула од ове године 96,90%, у 14. години, а поједини домови здравља су завршавали у 14. години са бОПВ и то 100%;

 Од 1995. године до 2013. године у Јужнобанатском округу се не региструје ни један пријављен случај оболења од **морбила**. Како је 12.12.2014. потврђен један случај морбила у Вршцу, одрађен је пооштрен надзор исте године у ДЗ Вршац и Инфективно оделење ОБ Вршац који се спроводио и у 2015. години уз нулто дневно извештавање до краја Маја месеца 2015. године. Због новонастале неповољне епидемиолошке ситуацији по питању морбила у Србији од 2016 и 2017. године, прослеђиване су информације са педложеним мерама Надзорним јединицама домовима здравља ЈБО, ОБ Панчево, ОБ Вршац и Сектору за санитарни надзор и у 2018. години. Увидом у протоколе 2021. године, утврђено је да није регистровано пропуштање случајева сумње на морбиле а да исти нису пријављени-препознати у здравственом систему. За разлику од 2015. и 2016. године када није било пријављених оболелих од морбила у 2017. години на територији Јужнобанатског округа регистрована су укупно три случаја морбила, два са територије Панчева и један са територије Ковина. Сви су остварили контакте са потврђеним случајевима морбила у Београду и нису забележни нови случајеви сумње/обољења међу контактима оболелих. За разлику од 2018. године када је пријављено 20 оболелих од морбила 2019. године била је једна сумња која је одбачена, а 2020 и 2021. године нисмо имали пријављену ни једну сумњу ни оболеле. У 2021. години на територрији ЈБО вакцинисано је 1 здравствених радника са две дозе ММР вакцине.

У 2021. години нема пријава **Рубеле** као ни у петогодишњем посматраном периоду (0) и нисмо имали сумње.

**Паротитиса** није било од 2018., 2019., као ни у 2020. години, а петогодишњи просек је 0,40. У 2014. години био је пријављен један поствакцинални Паротитис, у 2015. години имали смо пријаву једног оболелог који је уредно вакцинисан, 2016. године није било пријаве оболелих, 2017. пријављено је 2 оболелих ( вакцинисани).

Током 2021. године, пријављено је 1 обољење од **акутног вирусни хепатитиса Б** за разлику од 2020. години када није било пријава (0) и испод је петогодишњег просека (2,40). Од акутног ВХБ у 2021. години није било смртних исхода као и 2020. године (0). **Хронични Хепатитиса Б** у 2021. години заступљен је са 2 пријављених што је за једну пријаву више у односу на 2020. годину (1). Од 2014.-2021. године када није било смртних исхода у овој групи заразних болести. Посматрајући вакцинални статус оболелог од акутног и хроничног вирусног хепатитиса Б, нико није вакцинисан.

У задњем месецу трудноће у 2021. години на ХБсАг тестирано је 29,55% трудница (599:2027), од тога ниједан тест није био ХБсАг позитивна, за разлику од 2020. године (1). Извештајно смо добили да су само из ОБ Панчево труднице тестиране у ЗЈЗ Панчево док из ОБ Вршац највероватније због удаљености Вршац-Панчево у приватним лабораторијама радиле тестирање за шта немамо податке.

И у 2021. години спроводила се против ХБ вакцинација изложених лица преекспозициона код 47 особа ( штићеници из Дома „Стари Лец“ општина Пландиште и постекспозициона код 2 особа, као и лица у посебном ризику 77 укупно вакцинисаних (71 дијализа и инсулин зависни дијабетичари 6).

У 2021. години вакцинисано је 69 здравствених радника против вирусног хепатитиса Б.

Посматрајући **обухват вакцинације на територији Јужнобанатског округа у 2021. години** изгледа овако:

ДТаП-ИПВХиБ вакцинација 93,35%, ревакцинација у 2. години 88,59% ; ревакцинација у 7. години ДТ 98,68%, и у 14. години дТ 93,44%; ревакцинација у 7. години ове године ИПВ 96,90%, у 14. години заостатак бОПВ 100%; Ако посматрамо правовременост вакцинацијом вакцином ДТаП-ИПВХиБ деце рођене 2020. године која су вакцинисана унутар првих шест месеци она за општину Панчево износи 74,40% а у општини Вршац 95,21% што је добра правовременост.

Обухват примовакцинације ММР-вакцинација у 2. годиније 89,16%, ММР-ревакцинација у 7. години обухват је 97,86%. Ревизијом вакциналних картона у 2021. години одрадили смо за све домове здравља. Након Надзора над спровођењем обавезног вида  вакцинације са посебним освртом ММР  вакцином, на целом Јужнобанатском округу Домови здравља Ковачица, Опово, Пландиште и Алибунар, остварили су обухват ММР1 и ММР2 преко 95% у свим годиштима рачунајући и 2020. годиште. Дом здравља Бела Црква постигли су обухвт изнад 95% у свим годиштима осим: 2019. (90,74%) за ММР1 а  за ММР2 у 2013. (94,21%); Дом здравља Вршац постигло обухвт изнад 95% у свим годиштима осим :2018. (93,93%) и 2019. (90,50%) за ММР1 а  за ММР2 у следећим годиштима 2014. (93,24%); Дом здравља Ковин постигао је обухвт изнад 95% у свим годиштима осим: 2019. (90,64%); 2020. 74,66% за ММР1 а  за ММР2 у следећим годиштима 2013. (92,52%) и 2014. (93,00%); Дом здравља Панчево постигло обухвт изнад 95% у свим годиштима осим :2017. (93,13%), 2018. (89,81%) и 2019. (77,05%) и 2020 85,11 за ММР1 а  за ММР2 у следећим годиштима 2012. (94,52%), 2013. (94,01%) и 2014. (87,64%); Након надзора сваком координатору имнунизације са територије Јужнобанатског округа  из осам домова здравља, прослеђен је обухват вакцинама ММР1 и ММР2 по вакциналним пунктовима и наложено им је да са својим тимом извођечима имунизације што пре одраде пропуштене обвезнике по годиштима, до достизања обухвата изнад 95%, како у ММР вакцини тако и у другим вакцинама.

 Ако посматрамо правовременост вакцинацијом вакцином ММРдеце рођене 2019. године која су вакцинисана унутар 15 месеци она за општину Панчево износи 74,18% а у општини Вршац 85,59% што је добра правовременост.

Од 2005. године је почела вакцинација против ВХБ, као обавезна по календару имунизације. У 2021. години обухват је у првој години са три дозе био 91,76%. Овако мали обухват јесте због недостатка педијатра у ДЗ Панчево обухват је за 2021 износио 86,64%, па се правовременост није постигла, ревизијом вакциналних картона пропуштена годишта у ЈБО вакцинисано је током 2021. године 143 обвезника.

Као и претходне године и 2021. године немамо ни једну пријаву пнеумоније Хаемофилусом инфллуенце тип бито је тренд у петогодишњем просеку немамо ни једну пријаву. Обухват ДТаП-ИПВХиБ вакцинација 93,35%, ревакцинација у 2. години 88,59%.

Ове године пријављено је 8 оболелих од ТБЦ са Ин -2,72 што је мања у односу на прошлу годину (Ин-5,45) и испод је петогодишњег просека посматрање (Ин – 7,62). За разлику од 2019. години када је пријављен један умро од ТБЦ, (Мт-0,34) ове године као ни 2020. године није пријављен ни један пацијент са смртним исходом, а петогодишњи просека посматрања је Мт-0,34. Обухват БЦГ вакцинацијом је ове године био 98.49%.

Од 2018. године уведена је имунизација против обољења изазваних Стрептококом пнеумоније - Пнеумококном коњугованом вакцином са три дозе. Обухват је на нивоу ЈБО 93,52% и испод је 95%.

Познато је да је Јужнобанатски округ тетаногено подручје, а због развијености пољопривреде долази до великог броја повреда. У току 2021. године је било 6372 повреда за 14% повређених мање него 2020. године (7374), од тога је 5535 особа примило хумани имуноглобулин, дато је 12831 дозе вакцине против тетануса што је за 6% доза мање него 2020 (13664) а код 1416 лица је апликовано три дозе вакцине и ХТИГ.

И у 2021. години одрађена је имунизација против грипа. Укупно је вакцинисано 14502 лица, према узрасту 59,24% припада старијим од 65> година. По клиничким индикацијама вакцинисано је 87,24% (12652 особа), затим следе здравствени радници 6,46% (937особа); установе социјалне заштите 3,51% (509 особа) и геронтолошки центри 2,78% (404 особа). Остало је 11496 дозе вакцине против грипа које нису утрошене. Од почетка надзора грипа у сезони 2021/2022 није било потврде грипе (из шест узорака бриса гуше и носа послатих ИЈЗ Нови Сад на тестирање на грип вирус су били негативна).

Подручје Јужнобанатског округа, као и територија Војводине карактерише се ендемичном епизоотијом беснила код дивљих животиња, углавном лисица, а изузетно и код домаћих (мачка, паса). Од 2010. до 2021. године на територији Јужнобанатског округа није било доказаног беснила код животиња, за разлику од 2009. године када је доказано беснило код 8 животиња: код 3 мачке (1мачка у општини Панчево, 2 мачке у општини Алибунар); 3 пса (3-општина Алибунар) и 2 лисице (1-општина Ковин и 1- општина Алибунар). Задњих деценија на овом подручју није забележен ниједан случај обољења код људи.

Епидемиолошка служба Завода за Јавно здравља Панчево, Инфективно одељење ОБ Панчево и Инфективно одељење ОБ Вршац, врше антирабичну имунизацију. У антирабичним амбулантама Јужнобанатског округа прегледано је 729 пацијента за 10 % мање него 2020. године (806) и 35% у односу на петогодишњи ниво посматрања (985). Код 9 пацијената је индикована антирабичну заштита за 300% мање него 2020. године (27) и дато је 23 дозе вакцина, за 273% мање него 2020. године (63), што је у складу са епидемиолошком ситуацијом ЈБО а по препурукама критеријума за спровођење антирабичне заштите

И даље је неопходно радити на основним стратегијама достизањa и одржавањa обухвата вакцинације преко 95% у свим вакцинама, и тиме постићи одржавање колективног имунитета популације против заразних болести као суштине заједничких напора у свим земљама света.

С поштовањем,

Начелник Центра за превенцију и контролу болести

 Мр сци мед. др Слађана Томић

 специјалиста епидемиологије